Oscar het glo amper ŉ vriend ook geskietKevin Lerena. Foto: africanring.co.za Oscar Pistorius het glo in Januarie per ongeluk ŉ geweerskoot in ŉ besige restaurant in Melrose Arch laat afgaan, en byna ŉ vriend raakgeskiet. Beeld berig die koeël het amper sy vriend, Kevin Lerena, in die voet getref. Lerena is ŉ bokser en gemeenskaplike vriend van Pistorius (26) en Reeva Steenkamp (29). Steenkamp is verlede Donderdag in Pistorius se spoghuis in die Silwer Woods-landgoed doodgeskiet. “Ek het groot geskrik want die koeël het die grond ŉ paar sentimeters van my voet af getref, maar dit was werklik net ŉ fratsongeluk,” het Lerena aan Beeld gesê. Lerena was by die Tasha’s-restaurant saam met ŉ groep vriende, waaronder Pistorius en Steenkamp. “Ek moet beklemtoon dat die geweer aan een van Pistorius se vriende behoort het. Pistorius wou net na die geweer kyk. Dit het op ŉ manier teen sy broek vasgehaak, wat veroorsaak het dat die veiligheidspen loskom. Daarna het ŉ skoot afgegaan. Ek sal glad nie sê hy was nalatig nie, dit was net ŉ ongeluk. Hy het vir dae lank ná die voorval nog omverskoning gevra,” het Lerena gesê. Niemand van die restaurant het die voorval by die polisie aangemeld nie, omdat Pistorius en Steenkamp glo gereelde klante was. “Ek het gaan ondersoek instel ná ek die skoot gehoor het, maar almal het ontken dat iets gebeur het,” het Jason Loupis, die restaurant se bestuurder, gesê. – Sapa Lees ook: Oscar se wedlope gekanselleer Bebloede kolf glo in Oscar se huis opgespoor Reeva se nadoodse ondersoek afgehandel Polisie glo bang Oscar pleeg selfmoord Oscar: Media in moeilikheid oor foto Reeva se gedenkdiens gereël Oscar se gesin betwis moordklag Oscar bly in aanhouding Oscar het Reeva glo deur toe badkamerdeur geskiet Pistorius vandag in hof Oscar: M-Net onttrek advertensieveldtog Oscar-skietery: Ooggetuies beweer paartjie het gestry Oscar gaan aand in tronk spandeer Oscar: Staat gaan borg teenstaan “Oscar erg geskok,” sê pa Oscar-skietery: Medelye stroom in vir meisie Oscar Pistorius skiet glo meisie